Lav et referat af nedenstående tekst:

Tekst:
Fra klokken otte mandag morgen sejlede alle Color Lines færger som normalt, og alle de strandede passagerer var booket om til nye afgange. Orkanen har for alvor ramt vores naboer i resten af Skandinavien, og når 160.000 svenskere står op for at fejre 2. juledag, skal det ske i stearinlysets skær. Den kraftige blæst har nemlig givet store problemer for el-leverandørerne Eon, Fortum og Vattenfall, og derfor er de mange svenskere uden strøm. Samtidig er den kraftige blæst skyld i, at al togdrift i det nordlige Sverige er indstillet og først kan genoptages tidligst senere mandag. Orkanen med navnet Dagmar har også ramt den svenske hovedstad, Stockholm, hvor træer blokerer flere veje. Der er dog ingen meldinger om alvorligt tilskadekomne. Norge er ligeledes hårdt ramt af stormen. Mere end 30.000 nordmænd er uden strøm på grund af den stærke blæst, og en russisk fisketrawler med 36 besætningsmedlemmer er sunket. Den lå dog ved kaj, og alle besætningsmedlemmer kunne selv gå i land.

Referat:
Stormen Dagmar har nu sluppet sit tag i vores nordlige naboer, og færgerne til og fra Hirtshals er atter på farten igen.